Влиза във ВМОРО и в 1903 година е в четата на Кръстьо Асенов. Участва в Илинденско-Преображенското въстание през лятото на същата година. След въстанието е четник на Аргир Манасиев. През септември 1903 година заедно с Христо Палюрски, Христо Янков от Мачуково и още един четник убиват Исин бей по решение на Аргир Манасиев. В 1911 година е войвода в Кукушко. Участва в Междусъюзническата война в Сборната партизанска рота на Македоно-одринското опълчение. След войната в края на 1913 година отново е войвода в окупираното от Гърция Кукушко.